MFCขายกองทุนตราสารหนี้ตปท.
เอ็มเอฟซีเตรียมเปิดขายกองทุนตราสารหนี้ต่างประเทศอายุ 6 เดือน
8 ก.ย. 2554

เอ็มเอฟซีเตรียมเปิดขายกองทุนตราสารหนี้ต่างประเทศอายุ 6 เดือน 
น.ส.ประภา ปูรณโชติ กรรมการผู้จัดการ บลจ.เอ็มเอฟซี กล่าวว่า เอ็มเอฟซีเตรียมเปิดขาย  กองทุนเปิดเอ็มเอฟซี กาญจนทรัพย์ 6 ซีรี่ส์ 17 หรือ MK6S17 อายุโครงการ 6 เดือน โดยอยู่ระหว่างการอนุมัติจากสำนักงานคณะกรรมการกำกับหลักทรัพย์และตลาดหลักทรัพย์ คาดว่าจะเปิดขายได้ในวันที่ 9-15 กันยายนนี้ 
กองทุนเปิด MK6S17 มีมูลค่าโครงการ 2,000 ล้านบาท จะลงทุนในต่างประเทศไม่เกินร้อยละ 79 ของมูลค่าทรัพย์สินสุทธิ และมีการป้องกันความเสี่ยงด้านอัตราแลกเปลี่ยนสกุลเงินแบบเต็มจำนวน (Fully Hedge) โดยจะลงทุนในเงินฝากหรือตราสารหนี้ที่มีคุณภาพทั้งในและต่างประเทศ ที่ให้ผลตอบแทนเหมาะสมกับความเสี่ยง เช่น ตั๋วเงินคลัง พันธบัตรรัฐบาล พันธบัตรรัฐวิสาหกิจ หรือตราสารทางการเงินที่ได้รับการจัดอันดับความน่าเชื่อถือ หรือออกโดยสถาบันที่ได้รับการจัดอันดับความน่าเชื่อถือ